1965- እዩ። ማሕበር ትያትር ኣስመራ ኣብ ሲነማ ኦድዮን ቆጺራ ምርኢት ሒዛ ኣድነቕታን ሰዓብታን ንምሕጓስ ተዳልያ ነበረት። ህዝቢ ከኣ ነታ ኣብቲ እዋን ልዑል ተቐባልነት አሕዲራ ዝነበረት ከም ሰንደቕ ሃገራውነት እትረአ ጉጅለ ባህሊ ንምርኣይ ብእዋኑ ሰስፍርኡ ሒዙ መደባታ ክሰምዕ ተቐረበ። ሓደ ካብቶም ድምጻውያን፡ ተወልደ ረዳ ምስ መዘናታቱ መንእሰያት ኣስመራ፡ ኣብ ዓመታዊ ንግደት ገዳም እንዳ ኣቡነ ፍሊጾስ "ቢዘን" ውዒሉ፡ ኣማስይኡ ኣብ ሲነማ ኦዴን ስርሑ ከቕርብ ይጎዩ ነበረ። ቅድሚ ናብ ደርፍን ሙዚቃን ምዝንባሉ ንፉዕ እስፖርታዊ ብምንባሩ ንእምባ ቢዘን ብ32 ደቓይቕ ከምዝደየቦ ይዝክር ተወልደ። ምንጪ ስእሊ, TEWELDE መግለጺ ስእሊ, ተወልደ ስፖርታዊ'ውን እዩ ነይሩ መራሕ መደብ ማሕበር ትያትር ኣስመራ ኣርኣያ በላይ "ተወልደ ረዳ፡ ደራፋይ ጥራይ ኣይኮነን መንፈሳዊ'ውን ኢዩ። ኣብ ንግደት ቢዘን ውዒሉ እዩ መጺኡ። ሕጂ ኸኣ "ሽገይ ሃቡኒ!" እትብል ደርፉ ከስምዓና እዩ" ኢሉ ምስ ሰማዕቲ ኣላለዮ። እቲ ኣቦ ጊታር ድምጻዊ ናብ መድርኽ መጺኡ፡ በታ ከም ሰብ ዘዛርባ ጊታሩ ገይሩ ንመእተዊ ሜሎዲ ናይታ ደርፊ ንህዝቢ ኣቕረበሉ። " ክሳብ ሕጂ ድምጺ ህርመት ጊታር ተወልደ ረዳ ክሰምዕ እንከለኹ ዝኾነ ነገር እየ ዝሰምዕ" ዝብለ ኣድናቒኡ መጎስ ብርሃነ፡ ሽዑ እውን እቲ ህዝቢ ጸጥ ኢሉ ከምዝኸውን ይግምት። 'ጽላሎት ልቢ'፡ ብኤርትራውያን ስነጥበበኛታት ኣብ ስደት "ዋጦት: ሳይንቲስት ሙዚቃ እዮም" ተወልደ እውን ከምኡ እዩ ዝብል፡ እቲ ክሳብ ዓንቀሩ መሊኡ ዝነበረ ኣደራሽ ብዘይካ ህርመት ጊታር ተወልደ ሕሹኽሹኽ እውን ኣቋሪጹ ጸጥ በለ። "ሽገይ ሃቡኒ …..ሽገይ ሃቡኒ፡ ሽገይ ሃቡኒ ….
